On see rohkem trenn või meelelahtus?  See on mõlemat. Siin ei saagi muudmoodi, kui peab rõõmus olema. Tantsida ei saa tuimalt, kalanägu ees, isegi kui on raske. Kui meie trenne vaadata, siis lõpus on kõik  väsinud, aga ära minnes on ikka suu kõrvuni.  Kindlasti on see ka trenn, sest me jälgime väga täpselt, et kõik liigutused ja liikumised tehtaks õigesti. Läheneme igaühele isiklikult. See on vajalik juba sellepärast, et osalejad on väga erineva ettevalmistuse ja tasemega.